**DK\_\_\_.\_\_.**

**Uzziņa 22.04.2021. vadības sēdei par izstrādājamo Ministru kabineta noteikumu projektu Grozījumi Ministru kabineta 2017. gada 4. jūlija noteikumos Nr. 401 "Noteikumi par valsts pārvaldes vienoto klientu apkalpošanas centru veidiem, sniegto pakalpojumu apjomu un pakalpojumu sniegšanas kārtību"**

|  |  |
| --- | --- |
| Projekta izstrādes nepieciešamība (risināmā problēma) | Ministru kabineta noteikumu projekta “Grozījumi Ministru kabineta 2017. gada 4. jūlija noteikumos Nr. 401 “Noteikumi par valsts pārvaldes vienoto klientu apkalpošanas centru veidiem, sniegto pakalpojumu apjomu un pakalpojumu sniegšanas kārtību”” (turpmāk – MK noteikumu projekts) izstrādes mērķis ir precizēt vienoto klientu apkalpošanas centru veidus, paredzot, ka apdzīvotā vietā var veidot gan novada nozīmes, gan apdzīvotās vietas vienoto klientu apkalpošanas centru, tādējādi radot iespēju vienoto klientu apkalpošanas centru atbilstoši infrastruktūrai veidot arī pašvaldību bibliotēkās un pagastos.  Noteikumu projekts sagatavots saskaņā ar Valsts pārvaldes iekārtas likuma 98. panta trešo daļu. |
| Projekta satura galvenie virzieni | Valsts pārvaldes iekārtas likuma 98. panta trešā daļa noteic, ka Ministru kabinets nosaka valsts pārvaldes vienoto klientu apkalpošanas centru veidus, sniegto pakalpojumu apjomu un pakalpojumu sniegšanas kārtību.  Izveidojot vismaz vienu VPVKAC katrā administratīvajā teritorijā un teritoriālajā vienībā atbilstoši jaunajam Administratīvo teritoriju un apdzīvoto vietu likumam, t.i. valstspilsētās, pilsētās un pagastos, Latvijas teritorijā būs ģeogrāfiski vienmērīgi izvietoti 587 VPVKAC. Tas būs kopumā liels uzlabojums VPVKAC pieejamības nodrošināšanai iedzīvotājiem un uzņēmējiem, salīdzinot ar šī brīža 122 VPVKAC, kuru izvietojums ir nehomogēns pret blīvāk apdzīvotām vietām.  Jaunu VPVKAC punktu izveide nodrošinās administratīvā sloga mazināšanu valsts tiešās pārvaldes iestādēs un uzlabos pakalpojumu pieejamību iedzīvotājiem. Palielināsies elektronisko pakalpojumu izmantošana. |
| Citi risinājuma varianti, ja tādi pastāv | Nav |
| Atbildīgā amatpersona par projektu | Valsts pārvaldes pakalpojumu attīstības departamenta direktors Uģis Bisenieks |
| Struktūrvienības un padotības iestādes, ar kurām projekts jāsaskaņo | Budžeta un finanšu departaments, Juridiskais departaments, Pašvaldību departaments, Valsts ilgtspējas attīstības plānošanas departaments |
| Finansiālā ietekme uz valsts budžetu (ir vai nav; aptuvenais novērtējums) | Noteikumu regulējums neprasa papildus līdzekļus valsts budžetā. Pašvaldība nodrošina līdzfinansējumu. |
| Informācija par riskiem, kas saistīti ar projekta virzību, ja ir | Nav |
| Projekta virzības kalendārais plāns | 1. Izsludināt Valsts sekretāru sanāksmē:20.05.2021. 2. Iesniegt Ministru kabinetā: 22.06.2021. |
| **Sabiedrības līdzdalība** | |
| Datums, kad plānots dokumenta projektu publicēt ministrijas tīmekļa vietnē sabiedrības līdzdalības nodrošināšanai | Sabiedrības līdzdalība tiks nodrošināta, publicējot noteikumu projektu un tā sākotnējā novērtējuma ziņojumu Ministrijas un Valsts kancelejas tīmekļvietnē laika periodā no 23.04.2021.-07.05.2021. |
| Sabiedrības mērķgrupas | Mērķgrupa, ko skar šis noteikumu projekts, aptver Administratīvi teritoriālās reformas rezultātā izveidotās 42 pašvaldības un to iedzīvotājus, kuri izmanto VPVKAC sniegtos valsts un pašvaldību pakalpojumus. |
| Plānotie sabiedrības līdzdalības veidi | Publikācija Ministrijas un Valsts kancelejas tīmekļvietnē |

Bērziņa, 67026941

[mara.berzina@varam.gov.lv](mailto:mara.berzina@varam.gov.lv)